All My Loving

**«All My Loving»** () — песня гурта The Beatles з альбома *With The Beatles*, напісаная Полам Мак-Картні (прыпісана аўтарскаму дуэту Ленан — Мак-Картні). У тэксце апавядаецца пра расстанне дваіх закаханых. Біёграфамі гурта неаднаразова выказвалася меркаванне, што песня прысвечана першаму каханню Пола — Джэйн Эшэр.

Нягледзячы на тое, што ні ў Вялікабрытаніі, ні ў ЗША песня не была выпушчана ў выглядзе сінгла, яна часта ратыравалася на радыё, з-за чаго кампанія EMI у далейшым выпусціла аднайменны міні-альбом, які пачынаўся менавіта з гэтай кампазіцыі. Як сінгл «All My Loving» была выпушчана ў Канадзе, дзе стала хітом. Канадскі сінгл быў імпартаваны ў ЗША ў вялікай колькасці, дзякуючы чаму ў красавіку 1964 года ён заняў 45 пазіцыю ў чарце Billboard Hot 100.

Песня ўваходзіла ў канцэртны рэпертуар гурта на працягу 1963-га і большай часткі 1964-га гадоў. Кампазіцыя была першай, выкананай на дэбютным выступе гурта на шоў Эда Салівана 9 лютага 1964 года. Песня выкарыстоўвалася ў двух фільмах, створаных пры ўдзеле «The Beatles»: «Вечар цяжкага дня» і «Чароўнае таямнічае падарожжа».

Тэкст і мелодыка «All My Loving» былі станоўча ацэнены познімі музычнымі крытыкамі. У 1964 годзе за песню гурт атрымаў прэмію Айвара Навэла, а часопісы *Rolling Stone* і *New Musical Express* паставілі «All My Loving» на 44 і 33 месцы ў спісах 100 лепшых песень The Beatles.

Гэты хіт — адзін з нямногіх аўтарства Мак-Картні, які пры гэтым падабаўся Ленану. Песня грала ў бальніцы ў той момант, калі была канстатавана смерць Джона 8 снежня 1980 года.

«All My Loving» часта выконвае Пол Мак-Картні падчас сваіх выступаў.

## Тэкст і музыка 
### Гісторыя 
Кампазіцыя была прыдумана падчас  у 1963 годзе. Аднак што да дакладнага часу напісання меркаванні разыходзяцца. Як сцвярджаў Біл Гары, Мак-Картні прыдумаў тэкст песні падчас галення, а паводле Бары Майлза тэкст быў напісаны падчас паездкі «The Beatles» у гастрольным аўтобусе. «Гэта была першая песня, для якой я спачатку напісаў словы», — распавёў аднойчы Мак-Картні. Некаторыя выданні выказалі меркаванне, што тэкст песні прысвечаны першай нявесце Пола — Джэйн Эшэр.

«All My Loving» напісана ў цяперашнім і будучым часе: персанаж песні шчыра абяцае быць верным і ўслых разважае пра тое, што ўсё яго любоўнае жыццё — цяпер толькі фантазія. Куплет мае даўжыню шаснаццаць тактаў і падзелены на дзве музычна паралельныя васьмітактныя фразы.

У першым куплеце, пасля фразы «Я дашлю табе ўсё сваё каханне», усе інструменты заціхаюць. Затым голас Мак-Картні адкрывае другі куплет а капэла для першых двух слоў — «».

Асноўная танальнасць песні — мі мажор. Самая незвычайная дэталь песні заключаецца ва ўзмоцненым акордзе другога такта. У кантэксце ўсёй песні, настрою і слоў злёгку дысаніруючы акорд няяснага гарманічнага паходжання дае эфектнае, але тонкае адценне трывогі, якое супярэчыць самаўпэўненасці героя.

### Удзельнікі запісу 
* Пол Мак-Картні — двойчы запісаны і зведзены вакал, бас-гітара, бэк-вакал
* Джон Ленан — бэк-вакал, рытм-гітара
* Джордж Харысан — бэк-вакал, сола-гітара
* Рынга Стар — ударныя
* Джордж Марцін — прадзюсар
* Норман Сміт — гукарэжысёр

## Выпуск і лёс 
«All My Loving» была выпушчана ў Вялікабрытаніі 22 лістапада 1963 года ў складзе альбома *With the Beatles*; акрамя таго, яна стала тытульнай кампазіцыяй аднайменнага міні-альбома, выпушчанага 7 лютага 1964 года. У ЗША песня ўпершыню была выпушчана 20 студзеня 1964 года разам з альбомам *Meet The Beatles!*, а пазней яна была ўключана і ў амерыканскі міні-альбом *Four by The Beatles*. У Канадзе песня выйшла ў выглядзе сінгла (з песняй «This Boy» на баку «Б»), а таксама ўвайшла ў альбом *Beatlemania! With The Beatles*, колькасць і парадак кампазіцый якога супала з *With The Beatles*. «All My Loving» была выпушчана ў выглядзе сінгла ў Аргентыне, Швецыі, Нарвегіі і Японіі, а таксама была ўваходнай песняй на EP, выпушчаных у Аўстраліі, Францыі, Даніі, Японіі, Новай Зеландыі, Швецыі і Вялікабрытаніі. У тым жа 1964 годзе канадскі сінгл быў імпартаваны ў ЗША, дзякуючы чаму ў красавіку ён заняў 45 пазіцыю ў чарце Billboard Hot 100. Разнастайныя канцэртныя выкананні «All My Loving» ўвайшлі ў зборнікі *The Beatles 1962–1966*, *The Beatles at the Hollywood Bowl* і *Anthology 1*.

Песня хутка ўвайшла ў канцэртны рэпертуар гурта і часта выконвалася на працягу 1963-га і большай часткі 1964-га гадоў.

## Успрыняцце 
 і Карла Перкінса», а складаная рытмічная праца Ленана была названа «найбольш пазнавальнай рысай» песні; сам Ленан пазней апісаў сваю частку як «цудоўную гітару».]]

### Крытыка 
«All My Loving» была высока ацэнена многімі крытыкамі. Крытык Іэн Макдональд адзначыў, што «прастата брытанскага року ранніх шасцідзясятых выдатным чынам выкрышталізавана ў выразнай прастаце гэтага нумара», а таксама выказаў меркаванне, што менавіта дзякуючы гэтай песні Мак-Картні стаў разглядацца як роўны Ленану.

, аглядальнік сайта AllMusic, адзначыў, што песня «была, верагодна, лепшай з кампазіцый „The Beatles“, якія выйшлі толькі ў альбомах да 1964 года», і што калі б песня была выпушчана ў выглядзе сінгла ў ЗША, яна, верагодна, стала б выдатным хітом. Музычны прадзюсар Пітэр Эшэр пісаў, што «All My Loving» «толькі падкрэслівае арыгінальнасць кожнага з „бітлоў“». Паводле Тома Эвінга з Pitchfork, гітары ў песні «кружаць і круцяцца», і гурт знаходзіць новы спосаб «спалучаць прывабнасць і драйв». Марк Кемп з часопіса *Paste* назваў «All My Loving» «мілай поп-мелодыяй». Аўтары Джон Робертсан і Патрык Хамфрыз лічаць, што «All My Loving» — лепшая песня The Beatles 1963 года, якую яны не выдалі на сінгле ў ЗША. Спецыялісты па класічнай музыцы кажуць пра тое, што ў песні «можна пачуць водгаласы Чайкоўскага». Роберт Дымеры ў сваёй кнізе «1001 альбом, які трэба пачуць», аглядаючы *With The Beatles*, назваў «All My Loving» «першым класічным творам» Мак-Картні.

Джон Ленан выразіў сваё захапленне гэтай песняй, даючы інтэрв'ю часопісу *Playboy* у 1980 годзе: «„All My Loving“ — песня Пола, скажу я са шкадаваннем. […] Бо гэта шалёна добрая рэч. Затое ў мяне тут зусімм не дурная гітара на заднім плане». Гэта адзіная кампазіцыя ранняга перыяду гурта пад аўтарствам Мак-Картні, якая падабалася Ленану. Іншымі песнямі Пола, якім сімпатызаваў Джон, былі, «For No One» і «Here, There and Everywhere».

### Узнагароды 
У 1964 годзе «The Beatles» атрымалі пяць прэмій Айвара Навэла, штогод прысуджаемых Брытанскай акадэміяй аўтараў песень, кампазітараў і аўтараў. Чатыры з пяці былі выйграны Джонам Ленанам і Полам Мак-Картні як кампазітары найпапулярнейшай песні 1963 года і найбольш прадаваемага дыска («She Loves You»), якія занялі другое месца («I Want to Hold Your Hand») і напісалі другую найбольш выдатную песню («All My Loving»). Часопісы *Rolling Stone* і *New Musical Express* змясцілі «All My Loving» у свае спісы 100 лепшых песень The Beatles: Rolling Stone — на 44.

## Чарты 
## Выкананні 
Пол Мак-Картні неаднаразова выконваў песню на жывых выступах ('**, 1993; **', 2002; *Back in the World Tour*, 2003; *Summer Tour*, 2004; *Summer Live Tour*, 2009; ''*, 2010—2011; *On the Run Tour Live*, 2011—2012), варыяцыі з якіх выкарыстоўваліся ў канцэртных альбомах (*Paul Is Live*, 1993; *Back in the US Live*, 2002; **, 2003). Мак-Картні выканаў «All My Loving» падчас мемарыяла «Here, There and Everywhere: A Concert for Linda», які праходзіў у красавіку 1999 года ў канцэртнай зале Альберт-хол, Лондан.

## Крыніцы 
## Літаратура 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Спасылкі 
* , *Live at the BBC'', 28 лютага (30 сакавіка) 1964 года
* Шоў Эда Салівана, 9 лютага 1964 года

Катэгорыя:The Beatles